Վիգէն Շարոյեան

Վիգէն Շարոյեան ծնած է Հալէպ, 1959-ին: Գեղանկարիչ, արուեստի ուսուցիչ:

 Կենսագրութիւն 
Վիգէն Շարոյեան ծնած է Հալէպ, 1959-ին: Մինչեւ 1978 կը յաճախէ Քարէն Եփփէ Ազգային Ճեմարան:

1980-1985 թթ. կը պաշտօնավարէ Հալէպին եւ Քարէն Եփփէ Ազգային Ճեմարանին մէջ որպէս արուեստի ուսուցիչ դասաւանդելով նկարչութիւն եւ ձեռարուեստ:

1995 Փարիզի մէջ կը հետեւի հիւսուածեղԷնի համակարգչային կրաֆիք տիզայնի արդիական ձեւաւորման ծրագիրներու:

1986-էն սկսեալ կը մասնակցի հաւաքական ցուցահանդէսներու:

 Վիգէն Շարոյեանի գեղանկարչութեան ոճը 
Վիգէն Շարոյեանի բանաստեղծական բնանկարաշարքը կը դրսեւորէ նկարիչին մեծ սէրը բնութեան հանդէպ:

Շարոյեանի մօտ բնութիւնը երազային է ու անկոխ, դաշտերը թաւշային, երկինքը թափանցիկ, տուները սիրայորդ...

Թէեւ գեղանկարիչը կ՛ապրի չոր քաղաքի մը մէջ բայց կը զգայ բնութեան տարերքը եւ անոր հիւթը, ու կ՛օրօրուի անոր գիրկին մէջ, ստեղծելով իւրայատուկ գոյներու երանգաւորում եւ ուրոյն երաժշտականութիւն:

Փոքրածաւալ իր գծանկարները մեծ են իր բնութապաշտութեամբ:

 Ցուցահանդէսներ 
1986-էն սկսեալ Վիգէն Շարոյեան կը մասնակցի հաւաքական ցուցահանդէսներու:

1984 եւ 1985-ին Սուրիոյ Զինուժի հաւաքական ցուցահանդէս - Հալէպի Թանգարան

1986-ին Կերպարուեստի հաւաքական ցուցահանդէս - Հալէպի Համազգային Միութեան հովանաւորութեամբ:

1995 - 1996 -1997-ին՝ ԱՇՈՒՆ 95, ԱՇՈՒՆ 96 եւ ԱՇՈՒՆ 97 Սուրիոյ Արուեստագէտներու մասնակցութեամբ: 

1998-ին Արշիլ Կորքիի նուիրուած ցուցահանդէս:

1998-1999-ին Ստուերներ Սուրիոյ Հայ համայնքի Արուեստագէտներու:

1999-ին Sestet Երեւան:

1999-ին ԱՇՈՒՆ 99

2001-ին ԱՇՈՒՆ 2001

 Անդամակցութիւն 
Վիգէն Շարոյեան պատւոյ ան­դամ է Հա­յաս­տա­նի Նկա­րիչ­նե­րու Միու­թեան:

 Պատկերասրահ 

 Ծանօթագրութիւններ 

 Աղբիւրներ 
Գեղանկարիչ Վիգէն Շարոյեան 

Ստորոգութիւն:13 Մայիսի ծնունդներ
Ստորոգութիւն:Հայ նկարիչներ
Ստորոգութիւն:Արուեստի ուսուցիչներ
Ստորոգութիւն:Հայաստանի Նկարիչների միութեան անդամներ